Βασίλης Μηνούδης

Ο Βασίλης Μηνούδης (4 Ιουνίου 1979, Σέρρες) είναι Έλληνας παλαίμαχος διεθνής πετοσφαιριστής. Έχει ύψος 1,95 και αγωνιζόταν στη θέση του ακραίου. 

 Καριέρα 
Ο Βασίλης Μηνούδης γεννήθηκε στις Σέρρες και μεγάλωσε στην Καβάλα. Σε μικρή ηλικία ασχολήθηκε με τον στίβο και το μπάσκετ. Από τα 12 του ξεκίνησε το βόλεϊ στο σχολείο και στον Α.Ο. Καβάλα, με τον οποίο αγωνίστηκε και στη Β΄ Εθνική. Η κλήση του στην Εθνική παίδων το 1997 ήταν αποφασιστική στιγμή στην καριέρα του, αφού εκείνη τη χρονιά πήρε μεταγραφή για τον Ολυμπιακό Πειραιώς,Δυναμικό ομάδων της Α1 περιόδου 2000-01 rizospastis.gr  στον οποίο παρέμεινε μέχρι το 2003, με εξαίρεση την περίοδο 2001-02 κατά την οποία αγωνίστηκε ως δανεικός με την Ολυμπιάδα Πατρών.Μεταγραφές σε Βόλεϊ Μπάσκετ και Πόλο το 2021 www.flash.gr 
Με τους ερυθρόλευκους κατέκτησε 5 Πρωταθλήματα Ελλάδας, 3 Κύπελλα Ελλάδας, 1 Σούπερ Καπ Ελλάδας καθώς και το Ασημένιο μετάλλιο του Κυπέλλου Κυπελλούχων (μετέπειτα Κύπελλο CEV) το 1998.Κατάταξη Κυπέλλου Κυπελλούχων 1998 www-old.cev.eu Με την ομάδα του Πειραιά έφτασε επίσης στους ημιτελικούς του Τσάμπιονς Λιγκ της περιόδου 2000-01.Ημιτελικοί Τσάμπιονς Λιγκ 2000-01 www-old.cev.eu

Στη συνέχεια αγωνίστηκε κατά σειρά σε Πανελλήνιο Γ.Σ., Ο.ΠΕ. Ρεθύμνου, Γ.Σ. Λαμία, Πανερυθραϊκό και πάλι στον Γ.Σ. Λαμία, με τον οποίο την περίοδο 2008-09 συμμετείχε στο Φάιναλ-8 του Κυπέλλου ΕλλάδαςΦάιναλ-8 Κυπέλλου 2010: Οι 12άδες των ομάδων greek-volley  και έφτασε στα προημιτελικά του Κυπέλλου CEV.2008-09 CEV Cup - 4th final www-old.cev.eu

Το 2009 υπέγραψε στον Παναθηναϊκό, με τον οποίο κατέκτησε το Κύπελλο Ελλάδας το 2010,Κυπελλούχος στο βόλεϊ ο Παναθηναϊκός, νίκησε 3-2 τον Ολυμπιακό www.athensphotonews.gr  το Ασημένιο μετάλλιο στο Πρωτάθλημα Ελλάδας της περιόδου 2009-10.Ετήσια έκδοση (Year Book) ΕΠΕΣΘ  2010, σελ. 38: Πλέι-οφ Πρωταθλήματος epesth.gr  καθώς και το Ασημένιο μετάλλιο στο Σούπερ Καπ Ελλάδας το 2010. Με το τριφύλλι ανανέωσε και για την περίοδο 2010-11, μετά το τέλος της οποίας αγωνίστηκε με τον Οδυσσέα Αμαρουσίου και στη συνέχεια με τον Α.Ο.Ν. Αργυρούπολης, στον οποίο έκλεισε την καριέρα το το 2014.

 Διεθνής καριέρα 
Η Βασίλης Μηνούδης από μικρή ηλικία στελέχωσε τις αναπτυξιακές Εθνικές ομάδες. Υπήρξε μέλος της Εθνικής Παίδων που το 1997 κατέκτησε το Ασημένιο μετάλλιο στο Παγκόσμιο πρωτάθλημα στην Τεχεράνη,Να παιδιά να μάλαμα (Θαυμασμός για την Εθνική μας που πήρε το ασημένιο μετάλλιο στο Παγκόσμιο Πρωτάθλημα της Τεχεράνης) rizospastis.gr  το Ασημένιο μετάλλιο στο Ευρωπαϊκό πρωτάθλημα στο Πούχοφ της Σλοβακίας.Ετήσια έκδοση (Year Book) ΕΠΕΣΘ 1997, σελ. 23 epesth.gr  Επίσης έχει κατακτήσει το Χρυσό μετάλλιο στο Βαλκανικό πρωτάθλημα Εφήβων.

Στην Εθνική Ανδρών κλήθηκε για πρώτη φορά το 2000 για τους προκριματικούς του Ευρωπαϊκού πρωταθλήματος 2001. Έκτοτε συμμετείχε σε διάφορες διοργανώσεις, όπως στους προκριματικούς του Ευρωπαϊκού του 2003,Εθνική Ελλάδας - Ευρωπαϊκό 2003 www-old.cev.eu κατά τους οποίους η Ελλάδα προκρίθηκε στην τελική φάση. Μετά από μία διακοπή κλήθηκε ξανά τον Ιούνιο του 2010 στην εθνική ομάδα για τους αγώνες με Πορτογαλία, Τουρκία και Αυστρία για τον όμιλο της Ευρωπαϊκής Λίγκας. Επίσης με την Εθνική Ενόπλων έχει κατακτήσει το Παγκόσμιο Πρωτάθλημα ΣΙΣΜ και άλλες δυο φορές κατέκτησε το Ασημένιο και το Χάλκινο μετάλλιο.
Ο Βασίλης Μηνούδης έχει καταγράψει συνολικά 37 συμμετοχές με την Εθνική πετοσφαίρισης ανδρών της Ελλάδας.Εθνική Ελλάδας Πετοσφαίρισης Ανδρών - Συμμετοχές (έως 2018) www.volleyball.gr 

 Δραστηριότητες 
Ο Βασίλης Μηνούδης είναι πτυχιούχος γυμναστής του τμήματος ΤΕΦΑΑ του Πανεπιστημίου Αθηνών και κάτοχος Μεταπτυχιακού Τίτλου στην «Οργάνωση και Διοίκηση Αθλητικών Οργανισμών και Επιχειρήσεων» του Πανεπιστημίου Πελοποννήσου. Το 2009 πρωταγωνίστησε στην ίδρυση του Πανελληνίου Συνδέσμου Αμειβομένων Πετοσφαιριστών (ΠΑΣΑΠ) στον οποίο διετέλεσε για πολλά χρόνια διευθυντής, με πρόεδρο τον Θανάση Ψάρρα.Η διαδρομή του Βασίλη Μηνούδη στον ΠΑΣΑΠ www.volleynews.gr  Από το 2016 ως το 2018 διετέλεσε Πρόεδρος του Συνδέσμου και μέλος του Δ.Σ. της EUAthletes (European Elite Athletes Association).Βασίλης Μηνούδης: Δραστηριότητες - Οικογενειακή κατάσταση athletestories.gr  Υπήρξε επίσης μέλος του World Player Development Steering Committee (World Players United). Τα εννέα χρόνια που υπηρέτησε τον ΠΑΣΑΠ ως μέλος, διευθυντής και πρόεδρος είχε πολύπλευρη δραστηριότητα, όχι μόνο για τα δικαιώματα των πετοσφαιριστών, αλλά και γενικότερα για την πρόοδο του ελληνικού βόλεϊ.Κατέληξαν σε συμφωνία ΕΣΑΠ και ΠΑΣΑΠ για ξένους παίκτες και εργασιακά sportsfeed.gr Δραστηριότητες του Βασίλη Μηνούδη ως προέδρου του ΠΑΣΑΠ www.volleyplanet.gr Ο ΠΑΣΑΠ στο πλευρό του Συλλόγου Φίλων Εθνικών Ομάδων www.tovima.gr Δραστηριότητες του ΠΑΣΑΠ volleyland.gr Βασίλης Μηνούδης: «Επιτακτική ανάγκη η Διπλή Σταδιοδρομία για τους αθλητές» www.fosonline.gr 
Τον Οκτώβριο του 2018 ο Βασίλης Μηνούδης προανήγγειλε την αποχώρησή του από την προεδρία του Συνδέσμου,Αποχωρεί από την προεδρία του ΠΑΣΑΠ ο Μηνούδης www.sport-fm.gr  μνημονεύοντας επιγραμματικά πέντε σημεία–σταθμούς της πορείας του ΠΑΣΑΠ από την ίδρυσή του έως τότε.
 Η δημιουργία του συστήματος Αδειοδότησης της Βόλεϊ Λιγκ Ανδρών
 Η έκδοση του Λευκώματος στη μνήμη του Νίκου Σαμαρά
 Η ένταξη του ΠΑΣΑΠ στην EUAthletes τη συμμετοχή σε έξι ευρωπαϊκά προγράμματα
 Η ισότιμη ένταξη των γυναικών στον ΠΑΣΑΠ
 Η συμβουλευτική στους αθλητές και στις αθλήτριες

Τον Δεκέμβριο του 2022 ο Βασίλης Μηνούδης ανέλαβε τη θέση του Τιμ Μάνατζερ στον Μίλωνα Νέας Σμύρνης.

 Οικογενειακή κατάσταση 
Ο Βασίλης Μηνούδης είναι παντρεμένος με την επίσης βολεϊμπολίστρια Μαρία-Ρόζα Χειμάρα και πατέρας τριών παιδιών (Στέργιος, Αντιγόνη, Φίλιππος).

 Διεθνείς τίτλοι - Διακρίσεις 
Παγκόσμιο Πρωτάθλημα Παίδων
  1997: Τεχεράνη, ΙράνΕυρωπαϊκό Πρωτάθλημα Παίδων
  1997: Πούχοφ, Σλοβακία

Βαλκανικό Πρωτάθλημα Εφήβων


 Συλλογικοί τίτλοι - Διακρίσεις 
 Διεθνείς διοργανώσεις Κύπελο Κυπελλούχων - Κύπελλο CEV
  1998 (Ολυμπιακός Πειραιώς)
 Προημιτελικά 2009 (Γ.Σ. Λαμία)

 Εθνικά Πρωταθλήματα 
5 Πρωταθλήματα Ελλάδας
 1997-98, 1998-99, 1999-00, 2000-01, 2002-03 (Ολυμπιακός Πειραιώς)
 2η θέση: 2009-10 (Παναθηναϊκός Α.Ο.)

 Εθνικά Κύπελλα  4 Κύπελλα Ελλάδας
 1998, 1999, 2001 (Ολυμπιακός Πειραιώς), 2010 (Παναθηναϊκός Α.Ο.)
 2η θέση: 2000 (Ολυμπιακός Πειραιώς)

1 Σούπερ Καπ Ελλάδας
 2000 (Ολυμπιακός Πειραιώς)
 2η θέση''': 2010 (Παναθηναϊκός Α.Ο.)

 Παραπομπές 

 Εξωτερικοί σύνδεσμοι - Πηγές 
 Βασίλης Μηνούδης: Παρουσίαση - Ατομικά στοιχεία - Ομάδες - Τίτλοι - Διακρίσεις volleybox.net
 Βασίλης Μηνούδης: Ατομικά στοιχεία - Ομάδες καριέρας greekvolley.eu
 Βασίλης Μηνούδης: Ευρωπαϊκή παρουσία www-old.cev.eu
  www.sportreview.gr
 Βασίλης Μηνούδης - Βιογραφικό www.hrcommunity.gr 

Κατηγορία:Έλληνες αθλητές της πετοσφαίρισης
Κατηγορία:Πετοσφαιριστές της εθνικής Ελλάδος
Κατηγορία:Πετοσφαιριστές ΟΣΦΠ
Κατηγορία:Πετοσφαιριστές ΠΑΟ
Κατηγορία:Έλληνες γυμναστές